‘બાપુ! આપની મારા ઉપર રહેમ નજર છે. એવી જ કાયમ રાખજો. બસ એટલું જ માગવું છે. બીજું શું માગું બાપુ!’ ભગવાન સ્વામિનારાયણે ઝૂંપડીઓમાં જઇને, કોઇ બોલાવતું નહીં એવાને કંઠી બાંધીને એના જીવન જીવંત બનાવ્યાં. પછાત અને ગરીબોના જીવનમાં ચેતના ફૂંકી. કજાડા અને કંઠા માણસોને સ્નાન-ધ્યાન કરતા, માળા ફેરવતા કરી દીધા. જીવનથી હારી-થાકીને છેવાડાના માણસોમાં ધર્મ ધ્યાન અને ભક્તિની શક્તિ પ્રસરાવી. આને કારણે સંપ્રદાય ઊજળો બન્યો.